作者：葛长庚
词牌/韵律：贺新郎

paragraphs: 风送寒蟾影。
望银河、一轮皎洁，宛如金饼。
料得故人千里共，使我寸心耿耿。
浑无奈、天长夜永。
万树萧森猿啸罢，觉水边、林下非人境。
睡不著，酒方醒。
芙蓉池馆梧桐井。
悄不知、今夕何夕，寒光万顷。
年少风流多感慨，况此良辰美景。
须对此、大拼酩酊。
满目新寒舞黄落，嗟此身、何事如萍梗。
桂花下，露华冷。